Решение на Съда (четвърти състав) от 22 януари 2015 г. (преюдициално запитване от Curtea de Apel Cluj — Румъния) — Vasiliki Balazs/Casa Judeţeană de Pensii Cluj (C‑401/13), Casa Judeţeană de Pensii Cluj/Attila Balazs (C‑432/13)
(Съединени дела C-401/13 и C-432/13)1
(Преюдициално запитване — Социално осигуряване на работниците мигранти —Регламент (ЕИО) № 1408/71 — Член 7, параграф 2, буква в) — Приложимост на конвенциите за социално осигуряване между държави членки — Репатрирал се бежанец с произход от държава членка — Завършване на осигурителни периоди на територията на друга държава членка — Искане за обезщетение за старост — Отказ)
Език на производството: румънски
Запитваща юрисдикция
Curtea de Apel Cluj
Страни в главното производство
Ищци/Жалбоподатели: Vasiliki Balazs (C-401/13), Casa Judeţeană de Pensii Cluj (C-432/13)
Ответници: Casa Judeţeană de Pensii Cluj (C-401/13), Attila Balazs (C‑432/13)
Диспозитив
Член 7, параграф 2, буква в) от Регламент (ЕИО) № 1408/71 на Съвета от 14 юни 1971 година за прилагането на схеми за социална сигурност на заети лица, самостоятелно заети лица и членове на техните семейства, които се движат в рамките на Общността, в изменената му и актуализирана редакция съгласно Регламент (ЕО) № 118/97 на Съвета от 2 декември 1996 година, изменен от своя страна с Регламент (ЕО) № 1992/2006 на Европейския парламент и на Съвета от 18 декември 2006 година, трябва да се тълкува в смисъл, че двустранна спогодба относно социалноосигурителните обезщетения на гражданите на една от договарящите държави, които са имали качеството на политически бежанци на територията на другата договаряща държава, сключена към момент, в който едната от тези две договарящи държави все още не се е била присъединила към Съюза, спогодба, която не е посочена в приложение III към този регламент, не продължава да се прилага по отношение на положението на политически бежанци, които са се репатрирали в своята държава по произход преди сключването на двустранната спогодба и преди влизането в сила на посочения регламент.